ZADARSKA ŽUPANIJA

UPRAVNI ODJEL   
ZA GOSPODARSTVO

KLASA: 311-01/15-01/06

URBROJ: 2198/1-06/1-15-1

Zadar, 22. rujna 2015.

Na temelju čl. 6. i 10. Zakona o poticanju razvoja malog gospodarstva („Narodne novine“ br. 29/02, 63/07, 53/12, 56/13) Upravni odjel za gospodarstvo Zadarske županije objavljuje

**JAVNI POZIV**

**za sufinanciranje troškova poduzetnika za stručno osposobljavanje zaposlenika**

**za 2015. godinu**

1. **Predmet javnog poziva**

Predmet javnog poziva je dodjela bespovratnih sredstva Zadarske županije poduzetnicima za stručno osposobljavanje zaposlenika.

Bespovratna sredstva odobravaju se kao potpore male vrijednosti.

1. **Korisnici potpora**

Korisnici potpore mogu biti mali poduzetnici i to: obrtnici, zadruge, d.o.o. i j.d.o.o., upisani u odgovarajuće registre, čije je sjedište na području Zadarske županije, koji obavljaju djelatnost na području Zadarske županije, te čiji su vlasnici odnosno osnivači fizičke osobe.

Korisnici potpore mogu biti poduzetnici koji imaju najmanje jednog, a najviše 10 (deset) zaposlenih i koji obavljaju djelatnost tijekom cijele godine.

Korisnici potpore ne mogu biti poduzetnici koji obavljaju poljoprivrednu (osim prerađivačke industrije) ili ugostiteljsku djelatnost.

1. **Namjena i iznos potpora**

Potpore se odobravaju za slijedeće namjene:

1. majstorski ispit ili ispit o stručnoj osposobljenosti čije je polaganje propisano odredbama Zakona o obrtu,
2. stručni ispit,
3. usavršavanja u zanimanju,
4. dopunska poduzetnička izobrazba (seminari, tečajevi i sl.) vezana iz osnovnu djelatnost i informatičko obrazovanje.

Pravo na subvenciju ima podnositelj zahtjeva za troškove izobrazbe nastale do rujna 2015.

U Proračunu Zadarske županije za 2015. godinu za ovu namjenu osiguran je iznos od 50.000,00 kuna. Pojedinačni iznos potpore može iznositi najviše 10.000,00 kuna.

1. **Postupak dodjele potpore**

Javni poziv se objavljuje na web stranici Zadarske županije, a otvoren je do 26. listopada 2015. godine.

Zahtjev se predaje neposredno u pisarnicu Zadarske županije ili poštom preporučenom pošiljkom na slijedeću adresu:

**Zadarska županija**

**Upravni odjel za gospodarstvo**

**23000 Zadar Božidara Petranovića 8,**

1. **Popis potrebne dokumentacije**

Zahtjev za potporu podnosi se na obrascu Zahtjev za dodjelu potpora poduzetnicima za stručno osposobljavanje zaposlenika za 2015. godinu*,* uz koji se prilaže slijedeća dokumentacija:

* izvadak iz sudskog registra za trgovačko društvo i zadrugu, odnosno rješenje o upisu u obrtni registar i preslika obrtnice za obrtnika,
* preslika osobne iskaznice člana trgovačkog društva ili zadruge, odnosno vlasnika obrta,
* kratak opis djelatnosti-proizvoda,
* preslika prijave mirovinskog osiguranja za sve zaposlene,
* dokaz o obavljenoj edukaciji iz točke 3. (svjedodžba, certifikat, potvrda i sl.),
* dokaz o trošku za namjenu iz točke 3. (preslike računa),
* preslika potpisnog kartona tražitelja potpore,
* BON-2
* potvrda Porezne uprave da podnositelj prijave nije porezni dužnik,
* izjava o korištenju potpora male vrijednosti,
* izjava o povezanosti.

1. **Završne odredbe**

Dodatne informacije mogu se dobiti u Upravnom odjelu za gospodarstvo Zadarske županije u Zadru, Liburnska obala 6/III ili na tel. 023 350 360.

O rezultatima javnog poziva podnositelji zahtjeva biti će izvješteni u roku od 30 dana od isteka roka za prijavu.

Davatelj potpore zadržava pravo kontrole namjenskog korištenja sredstava te u slučaju nenamjenskog korištenja zadržava prvo zatražiti povrat odobrenih sredstava.

Pročelnik:

Ante Vukašina, dipl. oec.